14. Opførelse af salthal i Hammel (Åben)
Tidl. politisk behandling BY, 23.02.21, pkt. 8
Forventet sagsgang
TM-U, ØK, BY 
Lovgrundlag
SAGENS INDHOLD
Byrådet skal i denne sag tage stilling til en tillægsbevilling på 1,6 mio. kr. til 
eksisterende anlægsbevilling til byggeriet af en ny salthal i Hammel. Samtidig skal 
Byrådet tage stilling til finansieringen heraf.
I februar 2021 godkendte Byrådet en samlet ramme for byggeriet på 3,7 mio. kr. finansieret af 
rådighedsbeløb afsat i Budget 2020 og Budget 2021. I forbindelse med anlægsbevillingen blev det angivet, 
at salthallen kunne ibrugtages sommeren 2022. Etablering af salthallen er blevet forsinket på grund af 
miljøgodkendelsen af projektet, hvor der blev klaget over miljøgodkendelsen.
Efter miljøgodkendelsen er endelig, har projektet for den nye salthal i februar 2023 været udbudt i licitation. 
Efter afholdt licitation har det vist sig, at de indkomne tilbud ligger væsentligt over den vedtagne bevilling. 
Licitationsresultatet kan henføres til de aktuelle prisstigninger på bygge- og anlægsarbejder, og at den 
oprindelige anlægsbevilling på 3,7 mio. kr. afsat i Budget 2020 og Budget 2021 ikke er korrigeret for de helt 
ekstraordinære prisstigninger og mangel på råvarer, der er en konsekvens af krigen i [adresse].
Såfremt projektets nye anlægsramme på 5,3 mio. kr. vedtages som foreslået, vil byggeriet kunne 
gennemføres i perioden maj 2023 - december 2023, og den nye salthal kan være klar til brug ultimo 2023.  
Tidsplanen og anlægsrammen er forbundet med nogen usikkerhed på grund af den aktuelle 
markedssituation herunder priserne på blandt andet stålrammer og -spær, som indgår i byggeriet.
VURDERING
Teknik og Miljø vurderer, at der ikke kan forventes lavere priser på blandt andet byggematerialer og grundet 
den aktuelle markedssituation vurderes det, at byggeriet ikke bliver billigere med et nyt udbud.
Den planlagte salthal har et bygningsareal på 550 m2. Det er undersøgt, om byggeprojektet kan justeres 
med henblik på at opnå besparelser i byggeriet.
Der har været ekstra udgifter til rådgivning og undersøgelser på 165.000 kr. Beløbet dækker udgifter til 
genoptagelse af projektet efter miljøgodkendelsen og afklaring i forbindelse med miljøspørgsmål. 
Efter samråd med den lavestbydende entreprenør foreslås en anden udvendig beklædning af salthallen. 
Med dette forslag er der hentet en besparelse på 440.000 kr. Fratrukket ekstra udgifter til rådgivning og 
miljøundersøgelser på 165.000 kr. er der hentet en samlet besparelse på 275.000 kr. 
Det vurderes ikke at være muligt, at nedbringe udgifterne yderligere uden at reducere projektets kvalitet 
og/eller funktion.
Byråd
25. april 2023  19:00
[adresse]: EMN-2020-34487
Dok-ID: 3520656
Sagsbehandler: abs
Den nuværende salthal på [adresse] 1 i Hammel er nedslidt og opfylder ikke de nødvendige 
funktionsmæssige behov i forhold til det materiel, der anvendes til saltkørsel. Den nye salthal på [adresse] 
9 vil derfor bidrage til et mere effektivt vinterberedskab. 
ØKONOMI
Den oprindelige anlægsbevilling på 3,7 mio. kr., der blev givet i februar 2021, er finansieret af det afsatte 
rådighedsbeløb i budgettet. Licitationsresultatet medfører, at der er behov for en tillægsbevilling på 1,6 mio. 
kr. til anlægsbevillingen med tilhørende rådighedsbeløb i 2022. Tillægsbevillingen foreslås finansieret af 
kassen.
Projektets samlede anlægsøkonomi bliver herefter 5,3 mio. kr. og fordeler sig på følgende aktiviteter:
Aktivitet
Budget kr. 
Håndværkerudgifter inkl. uforudsete udgifter, 
saltlagetank mv. 
4.600.000
Ekstern rådgiver inkl. brandrådgivning og certificerede 
statikere mv.
501.000
Internt rådgivningsbidrag
103.000
Albert Gregersen til landinspektør, 
miljørådgivning, geotekniske undersøgelser mv.
96.000
Anlægsudgifter i alt
5.300.000
Fra 1. januar 2022 er der budgetteret med driftsudgifter på 70.000 kr. årligt til vedligehold af ny salthal. 
Besparelsen på vedligehold af ny salthal på i alt 140.000 kr. for 2022 og 2023 reguleres i forbindelse med 
kommende budgetopfølgning.
INDSTILLING
Direktøren for Teknik og Miljø indstiller til Byrådet:
1.
At Byrådet godkender en tillægsbevilling i 2023 på 1,6 mio. kr. med tilhørende rådighedsbeløb til 
byggeriet af en ny salthal i Hammel. Tillægsbevillingen finansieres af kassebeholdningen. 
BESLUTNING
Teknik- og Miljøudvalget, 12. april 2023:
Fraværende: Ingen
Indstilles godkendt
Økonomiudvalget, 18. april 2023:
Fraværende: Søren Mathiasen
Indstilles godkendt.
Byrådet, 25. april 2023:
Fraværende: Karsten Thomsen, Søren Mathiasen, Julie Christensen og Simone Laursen
Godkendt.
Bilag
